jkorsvik/nowiki_second_scrape_merged huggingface dataset:
Friedrichstraße

Friedrichstrasse er en hovedgjennomfartsåre i bydelene Mitte og Friedrichshain-Kreuzberg i Tysklands hovedstad Berlin. Den forbandt opprinnelig bydelene Kreuzberg og Wedding og ble anlagt som en del av en barokk byplan, oppkalt etter Kurfyrst Fredrik III av Brandenburg. I dag er den gjenoppbygd som handlegate med flere store varehus. 
Friedrichstrasse løper fra Torstrasse i nord og  krysser elva Spree over Weidendammer Brücke. På sørsiden av Spree ligger Friedrichstraße stasjon med det berømte «Tränenpalast» («tårepalasset»), et tilbygg for greneskontroll reist av myndighetene i DDR for passasjerer med lokaljernbanen S-Bahn til og fra Vest-Berlin.Tränenpalast er bevart som et museum og som en arena for kulturarrangementer.
Vis-à-vis ligger Admiralspalast, en cabaretsscene og forlysteleseetablissement fra begynnelsen av 1900-tallet. Det overlevde ødeleggelen av Berlin i 2. verdenskrig og er idag restaurert.
Den tidligere sektorgrensa mellom amerikansk og sovjetisk sektor av Berlin fulgte grensa mellom de daværende bydelene Mitte og Kreuzberg og delte Friedrichstrasse omtrent på midten (ved tverrgata Zimmerstrasse). Sektorgrensa ble senere grense mellom Vest-Berlin og Øst-Berlin og grensekontrollpunktet Checkpoint Charlie ble etablert i Friedrichstrasse. Deler av kontrollpostene er bevart som et minnesmerke.
I sørenden er den tidligere barokke plassen Mehringplatz (til 1947 Belle-Alliance-Platz, opprinnelig Rondell) idag et moderne boligområde sperret for gjennomfartstrafikk.
Under Friedrichstraße løper undergrunnsbanelinjen U6 som har flere stopp langs gata. I krysset med Unter den Linden er det  bygd ny stasjon av samme navn med overgang til U5. Stasjonen Französische Strasse som lå litt lenger sør er stengt.


== Eksterne lenker ==
Berlin.de - Offisiell hjemmeside
Thorkild Fjeldsted

Thorkild Jonsson Fjeldsted (født 30. november 1741 på Island, død 19. november 1796 i Trondheim) var en islandsk jurist og amtmann.
Fjeldsted var født på Island, han ble student i 1762 og tok juridisk eksamen 1766. Han var dommer på Island i en periode og fra 1769 til 1772 var han lagmann på Færøyene. Etter dette kom han til Norge. Fra 1772 besatte han embetet som amtmann i Finmarkens amt. Fra 1778 var han amtmann på Bornholm og i 1780 lagmann i Kristiansand. Fra 1786 til 1795 var han stiftsamtmann i Trondhjem. Fra 1774 var han medlem av Det Kongelige Danske Videnskabernes Selskab. I 1783 ble han tildelt gullmedalje fra Landhusholdningsseskabet for en avhandling med forslag til nye handelsinnretninger på Island.


== Skrifter ==
Om Bornholm (København, 1791) [I: Frederik Thaarup: Materialer til det danske Monarkies Statistik]
Forslag til Bøjgdemagasiners Oprettelse i Tronhiems Amt (Trondheim, 1792)


== Referanser ==


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 17. juli 2012 hos Wayback Machine.)
Juridisk og statsvidenskabelig Stat,  utarbeidet av V. Richter. København, 1881. s. 230
Sámal Pætursson Lamhauge

Sámal Pætursson Lamhauge (død 1752 i Lambi) var Lagmann på Færøyene fra 1706 til 1752.
Lamhauge var svigerfar til Lagmann Hans Jákupsson Debes, som etterfulgte ham i embetet.


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 17. juli 2012 hos Wayback Machine.)
Jóhan Hendrik Weyhe

Jóhan Hendrik Weyhe, var Lagmann på Færøyene fra 1679 til 1706.
Jóhan Hendrik Weyhe var færøying og den største landbesitteren på Færøyene. Han var også svigerfar til Lagmann Sámal Pætursson Lamhauge, som etterfulgte ham i embetet.


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 4. januar 2014 hos Wayback Machine.)
Box Solutions

Box Solutions (før OCS, Oslo Container, Stevedor og Wajens) var et transport- og lagerfirma underlagt Posten Norge. De hadde sitt hovedområde i Oslo og omegn. Deres hovedfunkjson var å drive lagerdrift og containerdepot og transport. Administrerende direktør var Erik Mørch. I 2008 ble selskapet omorganisert som Bring Logistics.


== Eksterne lenker ==
Internettsiden til Box Solutions
Drakar och Demoner

Drakar och Demoner er navnet på en serie svenske fantasy-rollespill utgitt siden 1982 av Äventyrsspel (Target Games) og i senere tid Riotminds. Drakar och Demoner er Sveriges mest solgte rollespill; anslagsvis har spillet solgt i langt mer enn 100 000 eksemplar dersom man regner alle utgavene, noe som gjør spillet stort i forhold til hvor mange svensktalende det finnes. Drakar och Demoner forkortes som regel DoD, og skal skilles fra D&D som betegner det større, amerikanske spillet Dungeons & Dragons.


== Opprinnelse ==
Drakar och Demoner er til tross for navnlikheten ikke en oversetting av Dungeons & Dragons, men var i utgangspunktet en oversettelse av Chaosiums Basic Role-Playing sammen med «Magic World» som var ett kampanjehefte for fantasy. Fredrik Malmberg, en av Target Games stiftere kjøpte rettigheter for å konstruere og gi ut rollespill basert på Basic Role-Playing i Sverige av Chaosium for et engangsbeløp.


== Utgaver ==
Drakar och Demoners versjonshistorikk er uklar ettersom utgiverne ved flere anledninger ikke har vært tydelige med om de mener utgave eller regelversjon. Forvirringen stammer fremst fra forordet til utgaven fra 1987 som i forordet omnemnes som det tredje opplaget av Drakar och Demoner, til tross for at det var den fjerde utgaven av grunnreglene.


== Eksterne lenker ==
Open Directory: Drakar och Demoner
http://www.stacken.kth.se/~maxz/swerpg/drakar.html Svensk
[1] Riotminds som er de nåværende utgiverne av Drakar och Demoner. Svensk.
Eldkvast.se – Samlingsplass og spillmatrial for Drakar och Demoner
Castellammare di Stabia

Castellammare di Stabia er en by i Storbyområdet Napoli i Italia. Byen ligger innerst i Napolibukta, 30 kilometer sør for Napoli. I henhold til folketelling var det 66832 innbyggere i 2013.


== Historie ==
Castellammare di Stabia ligger ved den romerske byen Stabiae, som ble ødelagt av Vesuvs utbrudd i 79.
Kastellet som har gitt byen navn er trolig bygd på 800-tallet for å kontrollere den sørlige delen av Napolibukta. Festningen ble istandsatt av keiser Fredrik II og utvida under Karl I av Anjou.


== Referanser ==


== Eksterne lenker ==
Offisielt nettsted 
(en) Castellammare di Stabia – kategori av bilder, video eller lyd på Commons 
(en) Castellammare di Stabia – galleri av bilder, video eller lyd på Commons
Margareta Strömstedt

Gunhild Margareta Strömstedt (født Henriksson 19. mai 1931 i Ljungby, Småland) er en svensk barnebokforfatter, journalist og oversetter.Hun debuterte i 1961 med Fjärilar i klassen och andra sagor om mina vänner bland tomtarna, og har skrevet i alt 18 bøker. På norsk er hun kjent for de fem bøkene i serien om Majken, for biografien Astrid Lindgren – en livsskildring (1978, 2001) og de to romanene Det skjulte folket og Gå mot solen : fortellingen om Julia og Kim.
Hun er mor til artisten og låtskriveren Niklas Strömstedt.


== Priser og utmerkelser (utvalg) ==


== Referanser ==
Castellammare

Castellammare kan sikte til følgende kommuner i Sør-Italia:

Castellammare di Stabia, en by i provinsen NapoliCastellammare del Golfo, en kommune i provinsen Trapani på Sicilia
Det marokkanske kvarter

Det marokkanske kvarter, eller Mughrabi Quarter (arabisk: حارة المغاربة Harat al-Maghariba), var et 800 år gammelt kvarter i den sørøstlige delen av Gamlebyen i Jerusalem, som grenset til Tempelbergets vestlige mur i øst (inkludert Vestmuren), Gamlebyens murer i sør (inkludert Dungporten), Det jødiske kvarter i vest, og Det muslimske kvarter i nord. Kvarteret hadde flere skoler og religiøse institusjoner. Det marokkanske kvarter var det femte og minste av Jerusalems kvarterer, men ble revet i 1967 av israelske myndigheter for å gjøre Vestmuren mer tilgjengelig for folket.
Lakinsk

Lakinsk (russisk: Лакинск) er en by i Vladimir oblast i Russland. Den ligger på venstre bredd av elva Kljazma, 30 km sørvest for Vladimir.
Landsbyen Undol (russisk: Ундол), på samme sted som dagens by Lakinsk, har vært kjent siden slutten på 1400-tallet. I 1889 ble det startet en spinne- og vevefabrikk ved landsbyen. Ettersom fabrikket vokste, vokste også landsbyen. I 1927 fikk landsbyen status som bymessig bosetning og fikk nytt navn, Lakinskij (russisk: Лакинский) etter den lokale partilederen.  Den fikk innvilget bystatus og navnet ble endret til Lakinsk i 1969.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Lakinsk – kategori av bilder, video eller lyd på Commons
Janni Howker

Janni Howker (født 1957 i Nikosia i Britisk Kypros av britiske foreldre) er en britisk barnebokforfatter.Hun er utdannet i skrivekunst fra University of Lancaster 1984, og debuterte samme år med boka Badger On The Barge. Hun bor nå i Cumbria i Nord-England, et miljø som danner rammen for de fleste av bøkene hennes. For eksempel handler den historiske romanen Martin Farrell og en gutt som havner opp i grensekrigene mellom Skottland og England fra 1200 til 1500-tallet.


== Bøker ==
Badger On The Barge, nominert til Whitbread Children's Award 1984 og Carnegie Medal.
Nature of the Beast, vant Whitbread Children's Award 1985; utgitt på norsk som Udyret
Isaac Campion, vant Somerset Maugham Award 1987
Martin Farrell
Walk With a Wolf
The Topiary Garden


== Referanser ==
Det jødiske kvarter

Det jødiske kvarter (hebraisk: הרובע היהודי, HaRova HaYehudi eller Rova, , HaRova HaYehudi; arabisk: حارة اليهود‎, Harat al-Yehud) er et av de fire tradisjonelle kvarterene i Gamlebyen i Jerusalem. Området er 116 000 m² stort, og ligger sørøst i den innmurte byen. Det strekker seg fra Sionporten i sør, langs Det armenske kvarter i vest, opp til Cardo i nord og helt til Vestmuren og Tempelberget i øst.  I bydelen ligger blant annet den gjenoppbyggede Hurva-synagogen.


== Referanser ==
Strunino

Strunino (russisk: Стру́нино) er en by i Vladimir oblast i Russland. Den ligger rundt 120 km vest for Vladimir.
Landsbyen Strunino har vært kjent siden 1492. Den fikk innvilget bystatus i 1938. 


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Strunino – kategori av bilder, video eller lyd på Commons
Lygia Bojunga

Lygia Bojunga (født 1932 i Pelotas) er en brasiliansk barnebokforfatter, som tidligere skrev under navnet Lygia Bojunga Nunes.Hun vokste opp i Rio de Janeiro, og begynte å arbeide som skuespiller. Etter å ha arbeidet som skuespiller brøt hun av, og opprettet en skole for fattige barn. Ved siden av forfatterskapet ledet hun flere prosjekter for å bekjempe analfabetisme i hjemlandet. 
Hun ble den første forfatteren fra den tredje verden som mottok H.C. Andersen-medaljen.
Hennes bøker behandler emner som død, savn, drøm og virkelighet, ofte med tydelig samfunnskritikk. På norsk finnes bøkene Gudmorens hus (1983); På slakk line (1985); Vennene (1986) og Min venn maleren (1987). 


== Priser ==
1982 – H.C. Andersen-medaljen
2004 – Litteraturprisen til minne om Astrid Lindgren


== Referanser ==
Lophius americanus

Lophius americanus er en rovfisk i breiflabbfamilien. Den blir inntil 120 cm lang og 22 kg.


== Eksterne lenker ==
(en) Lophius americanus – oversikt og omtale av artene i WORMS-databasen 
(en) Lophius americanus i Global Biodiversity Information Facility 
(en) Lophius americanus hos FishBase 
(en) Lophius americanus hos Fossilworks 
(en) Lophius americanus hos ITIS 
(en) Lophius americanus hos NCBI 
(en) Kategori:Lophius americanus – bilder, video eller lyd på Wikimedia Commons 
(en) Lophius americanus – galleri av bilder, video eller lyd på Wikimedia Commons 
Lophius americanus – detaljert informasjon på Wikispecies
Anne Cameron

Anne Cameron (født 20. august 1938 i Nanaimo, Britisk Columbia) er en canadisk forfatter av romaner, lyrikk, drama og barne- og ungdomsbøker.
Flere av hennes bøker er inspirert av urbefolkningenes kultur og mytologi; det gjelder blant annet de to bøkene som er oversatt til norsk: Barn av Sitt Folk (1990) og Drømmetaleren (1993).


== Referanser ==


== Eksterne lenker ==
(en) Anne Cameron på Internet Movie Database 
(en) Anne Cameron hos The Movie Database
Præriehunder

Præriehunder er en amerikansk slekt av gnagere i ekornfamilien. De fem artene er utbredt i prærieområder i Nord-Amerika, fra Canada til Mexico. 
Navnet «hund» har de fått på grunn av sin gjøende stemme. De har underjordiske bol, og det dannes mange jordhauger under utgravingen. De lever sammen i store grupper og danner et nettverk av ganger under bakken. Præriehundene kan bli 45 centimeter lange. De sitter gjerne oppreist på bakbena og speider etter fiender. 
Præriehunder er svært sosiale dyr som hilser hverandre med at de presser leppene mot hverandre (kysser). De har også utviklet et språk for trusler og ukjente dyr.


== Eksterne lenker ==
(en) Præriehunder i Encyclopedia of Life 
(en) Præriehunder i Global Biodiversity Information Facility 
(sv) Præriehunder hos Dyntaxa 
(en) Præriehunder hos Fossilworks 
(en) Præriehunder hos ITIS 
(en) Præriehunder hos NCBI 
(en) Kategori:Cynomys – bilder, video eller lyd på Wikimedia Commons 
(en) Cynomys – galleri av bilder, video eller lyd på Wikimedia Commons 
Cynomys – detaljert informasjon på Wikispecies
Joe Chindamo

Joe Chindamo (født 1961 i Melbourne i Australia) er en australsk jazzpianist.


== Diskografi ==
Reflected Journey (Spilt inn 1991/2, gitt ut 1997)
Anyone Who Had a Heart (Spilt inn 1996, gitt ut 1997)
Good Little Ploy (Spilt inn 1998, gitt ut 2000)
Tender is the Night (2001) sammen med Nina Ferro
The Joy of Standards (Recorded 2000, released 2001)
America! – Joe Chindamo plays the Paul Simon song book (2002)
The First Take (2002) gjenutgivelse av 1993-opptak
The Joy of Standards Vol. 2 (2003)
Paradiso – The Joy of Film Music
Joe Chindamo Solo – Live at Umbria Jazz '05, Italy
Graeme Lyall meets Joe Chindamo – Love, Blues and other Fiction
Duende – The Romantic Project
Joe Chindamo Trio featuring Graeme Lyall – Smokingun
2X2 James Morrison and Joe Chindamo


== Eksterne lenker ==
(en) Joe Chindamo på Internet Movie Database 
(en) Joe Chindamo på Discogs 
(en) Joe Chindamo på MusicBrainz 
(en) Joe Chindamo på Songkick
Ulvenatten (film)

Ulvenatten er en norsk action-thriller fra 2008, basert på romanen av samme navn.
Filmen hadde premiere i Norge 29. februar 2008. Den er regissert av Kjell Sundvall. Filmen hadde et besøkstall på 61 672 da den gikk på norske kinoer.


== Handling ==
Under direktesendingen av et debatt-program på TV-kanalen «Kanal ABC» griper en gruppe tsjetsjenere til våpen. De tar programleder Kristin Bye, og flere andre gjester, som gisler. De krever at hele situasjonen skal sende på direktesendt TV, og kommer også med en rekke andre krav.
Men bak TV-kamera må politiets forhandlere forsøke å finne frem til en løsning, og redde flest mulig gissel ut av studioet i live.


== Rolleliste ==
Anneke von der Lippe  Programleder Kristin Bye
Dejan Čukić  Terrorist
Christian Skolmen  Forhandler
Ingar Helge Gimle  Operativ uteleder
Jørgen Langhelle  Antiterrorpolitiets aksjonsleder
Stig Henrik Hoff  DELTA-politi
Ramadan Huseini  "«Ulven», terrorist
Lars Arentz-Hansen - Leder, DELTA-politi
Ramil Aliyev - tsjetsjensk student


== Anmeldelser ==
Dagbladet 
Dagsavisen 
Aftenposten 
Verdens Gang 


== Se også ==
Ulvenatten – Romanen


== Referanser ==


== Eksterne lenker ==
(en) Ulvenatten på Internet Movie Database 
(no) Ulvenatten i Nasjonalbibliotekets filmografi 
(no) Ulvenatten hos Filmfront 
(sv) Ulvenatten i Svensk Filmdatabas 
(nl) Ulvenatten på MovieMeter 
(en) Ulvenatten på AllMovie 
(en) Ulvenatten på Rotten Tomatoes 
Filmweb.no:Intenst gisseldrama i «Ulvenatten»
Torre Annunziata

Torre Annunziata er en by i Storbyområdet Napoli i Italia. Byen ligger innerst i Napolibukta ved foten av Vesuv, 20 km sør for Napoli. Det bor 43 254 innbyggere i byen (2013).Byen ble – sammen med nabobyen Pompeii – ødelagt ved Vesuvs utbrudd i år 79. Den gjenreiste byen ble ødelagt ved et nytt utbrudd i 1631.
Torre Annunziata er en industriby med våpenindustri, farmasøytisk industri og noe verftsindustri. Tidligere hadde byen et stort jernverk og betydelig matvareidustri.
De arkeologiske utgravningene ved Oplonti er på UNESCOs verdensarvliste.
Til tross for sin beliggenhet og den vakkert restaurerte antikke Villa Poppaea besøkes Torre Annunziata i liten grad av turister. Byen har et dårlig rykte på grunn av Camorraen, med drap, utpressing og narkotikahandel.


== Referanser ==


== Eksterne lenker ==
Offisielt nettsted 
(en) Torre Annunziata – kategori av bilder, video eller lyd på Commons
John Marsden (forfatter)

John Marsden (født 1950 i Victoria) er en australsk ungdomsbokforfatter.
Marsden vokste opp i Melbourne, fra 1960 i Sydney. Han brukte flere år på å velge rett universitetsstudium, og hadde flere strøjobber. Etterhvert ble han lærer, og fortsatte å skrive ved siden av. Han debuterte i 1987 med So Much To Tell You (norsk Så mye å si deg, 1992).
John Marsden er mest kjent for sjubinds-serien som begynner med I morgen, da krigen kom, om en ungdomsgjeng som utvikler seg til en geriljagruppe når Australia okkuperes av en fremmed krigsmakt. Bøkene ble utgitt fra 1994 til 1999, og har blitt kåret til Australias mest populære ungdomsbøker, og har blitt brukt i leseprosjekter både i Sverige og Norge. I Norge er alle de sju bindene utgitt på Jevelforlaget, oversatt av Jon Vegard Lunde.


== Referanser ==


== Eksterne lenker ==
johnmarsden.com.au
jevelforlaget.no, Marsdens norske forlag
Kavring

Kavring er en bakevare fremstilt av boller eller (ofte søtt) brød som er tørket ved varme. Bollene kan være hvetebasert, eller fremstilt fra andre melsorter. Knust kavring kalles strøkavring eller griljermel.


== Matretter hvor kavring inngår ==
Tilslørte bondepiker
Soll
Flyr

Flyr AS var et norsk lavprisflyselskap etablert høsten 2020 av Erik G. Braathen. Selskapet fløy mellom norske byer og innen Europa. Det begjærte seg konkurs 1. februar 2023.


== Historie ==
I januar 2021 kunngjorde selskapet at Flyr skulle operere med Boeing 737-800, og at selskapet sommeren 2021 skulle starte med flyvninger fra Oslo til Tromsø, Harstad/Narvik, Bodø, Trondheim, Bergen, Stavanger, København, Nice, Barcelona, Alicante og Malaga. I april 2021 kunngjorde selskapet at planlagt start av første rute ville bli den 30. juni 2021. Samtidig ble det også gjort kjent at selskapet ønsket å opprette ruter til Alta, Molde, Ålesund og Haugesund. Den 4. juni 2021 mottok Flyr sitt aller første fly, som hadde registreringen LN-FGA. Flyet var en Boeing 737-800 som i åtte år hadde blitt benyttet av det tyrkiske flyselskapet Pegasus Airlines. Flyet landet på Oslo lufthavn Gardermoen litt over klokken 12 den 4. juni 2021.
Selskapet hadde som forretningsmål å sikre seg en flåte på 6–8 fly innen utgangen av 2021, og dermed avslutte den første fasen av selskapets driftsplan. Den aller første kommersielle flyvningen gikk fra Gardermoen til Tromsø lufthavn Langnes den 30. juni 2021.Den 31. januar 2023 meldte Flyr at selskapet ville begjære seg konkurs 1. februar 2023.. Ifølge bostyrer hadde selskapet 407 ansatte, som satt med et samlet lønnskrav på 30 millioner kroner i det Flyr meldte oppbud.


== Destinasjoner ==


== Flyflåte ==
Utdypende artikkel: Flyrs flyflåte


== Referanser ==


== Eksterne lenker ==
(no) Offisielt nettsted 
(en) Offisielt nettsted 
(en) Flyr – kategori av bilder, video eller lyd på Commons
Vannblemme

En vannblemme er en forsvarsmekanisme i menneskekroppen som for eksempel kan oppstå ved gnagsår. Når det ytre hudlaget skilles fra det indre laget, samler det seg serøs væske (den flytende delen av blodserumet) mellom lagene mens huden repareres under.
Dersom vannblemmen oppstår i forbindelse med en blødning, kan det oppstå en blodblemme.


== Årsak ==
En vannblemme kan oppstå som et resultat av kjemisk eller fysisk skade. Et eksempel på en kjemisk skade er allergisk reaksjon. En fysisk skade kan være varme, frost eller friksjon.
Vannblemmen utvikles vanligvis når friksjon eller irritasjon på hudoverflaten gjør at hudlagene skilles. Væske fyller rommet i mellom hudlagene mens huden repareres. Du vil vanligvis finne vannblemmer på føtter eller hender, som begge er ideelle steder for en vannblemme.
Vannblemmer kan også oppstå i forbindelse med kjønnssykdom.


== Hvordan unngå vannblemmer? ==
Minimalt med friksjon er den beste måten å unngå vannblemmer på. Sko som passer, sokker og arbeidshansker hjelper til å redusere risikoen for at vannblemmer skal oppstå.
Det å forsikre seg om at skoene er riktig størrelse og form, og at sokkene er laget av en syntetisk blanding er gode forholdsregler. Man kan også få tak i salver for å minske friksjon i forbindelse med trening.


== Behandling ==
En vannblemme vil vanligvis forsvinne ganske fort av seg selv med mindre det oppstår en infeksjon. Dersom blemmen sprekker, vil huden under være langt mer sårbar da dette er et åpent sår. Hvis dette skulle skje, bør man desinfisere såret og sette på et plaster eller en bandasje for å unngå at skadelige bakterier kommer til. Plasteret eller bandasjen bør ikke sitte for stramt siden dette kan føre til friksjon.
Dersom blemmen har sprukket, bør man ikke fjerne den overflødige huden (med mindre den er revet opp eller skitten). Verk og rød og sår hud rundt såret er tegn på infeksjon. Små, hele blemmer som ikke er ubehagelige bør få helbrede seg selv i fred nettopp fordi vannblemmens beste beskyttelse mot infeksjoner er dens egen hud.
Noen vannblemmer kommer på steder der de gir ubehag ved bevegelser, spesielt dersom det innvendige trykket blir for stort. Da kan en tømme den ved å stikke hull og la en del væske renne ut. Et slikt dreneringshull bør ikke settes i selve blemmen, men i kanten fra den urørte huden og inn. Hullet vil da normalt tette seg selv uten at det innvendige av blæra blir forurenset.


== Referanser ==


== Kilder ==
- National Health Service: Engelsk tekst, innhentet 04.09.12


== Se også ==
Herpangina
Helvetesild
Friedrich Wilhelm Kritzinger

Friedrich Wilhelm Kritzinger (født 14. april 1890 i Grünfier i Tyskland, død 25. april 1947 i Nürnberg) var en tysk embedsmann og nazistisk politiker som virket i Hitlers rikskanselli. Han deltok på Wannseekonferansen i 1942. 


== Liv og virke ==


=== Bakgrunn ===
Friedrich Wilhelm Kritzinger var sønn av en protestantisk pastor i Grünfier nær Filehne (polsk: Wieleń) i den prøyssiske provins Posen. Han tok sitt Abitur i 1908 og studerte så rettsvitenskap. 
Under første verdenskrig 1914–1918 tjenestegjorde Kritzinger i den tyske hær, med grad som løytnant i reserven.


=== Karriere ===
I 1921 fikk han ansettelse i justisministeriet. Årene 1925–26 arbeidet han i det prøyssiske hendelsministerium, men kom tilbake til justisministeriet i 1926.


=== Under Det tredje rike ===
Han meldte seg inn i Nazistpartiet i 1938. I februar 1938 ble Kritzinger overført til Rikskanselliet, der han ble leder av Avdeling B med tittel permanent sekretær. Tidlig i 1942 Kritzinger ble han promovert til statssekretær.


=== Wannseekonferansen ===
Han var underleder for Rikskanselliet under Hans Lammers og var tilstede under Wannsee-konferansen i 1942. Etter konferansen forsøkte han å fratre sin stilling i Rikskanselliet, men avskjedssøknaden ble avslått med begrunnelsen at «det ville bli verre uten ham». Historikere har spekulert på om han kanskje hadde åpent og klart motsatt seg Wannse-protokollene, noe som ville kunne forklare hans forsøk på å slutte i stillingen. Men det er ikke bevart noen tydelige historiske kilder som kan støtte eller bekrefte en slik antagelse.


=== Etterkrigstiden ===

Han ble arrestert i 1946. Under Nürnbergprosessen erklærte han at han skammet seg over grusomhetene begått av naziregimet. Han ble frikjent og døde i Nürnberg påfølgende år.


== Film ==
Kritzinger ble spilt av David Threlfall i filmen Conspiracy fra 2001.


== Litteratur ==
Freiherr-vom-Stein-Gesellschaft: Persönlichkeiten der Verwaltung, 1991, S. 445–449.


== Referanser ==